钦定古今图书集成/明伦汇编/交谊典/第015卷 > 《水龙吟》〈寄袁竹初〉张炎
## 钦定古今图书集成/明伦汇编/交谊典/第015卷 > 《水龙吟》〈寄袁竹初〉张炎

几番问竹平安，雁书不尽相思字。篱根半树，村深孤
艇，阑干屡倚。远草兼云，冻河胶雪，此时行李。望去程
无数，并州回首，还又渡、桑干水。笑我曾游万里，甚
匆匆便成归计。江空岁晚，栖迟犹在，吴头楚尾。疏柳
经寒，断槎浮月，依然憔悴。待相逢说与相思，想亦在、
相思里。